Lav et referat af nedenstående tekst:

Tekst:
Humøret er højt på Skudehavnen i Aalborg, hvor havnefogeden Esben Juul Knøss styrer slagets gang med at få bådene i vandet. Kranen bliver ført af Mathias Christophersen fra Aalborg vognmandsforretning, og det er tydeligt, at det ikke er første gang, han står med joystikket i hånden. - Det er der jo ikke nogen ben i det her, siger han. De to har sammen søsat mange både, og øvelse gør mester. - Vi ved, hvad hinanden gør, så vi behøver ikke at diskutere, hvem der gør hvad og hvorfor, siger havnefogeden. Det er vores fælles lykke En af de første både, der fik vand under kølen var 'Lykke', som er ejet af Julie Winther Madsen og Sofie Hjorth Johansen. De to piger er barndomsveninder, og det er den anden båd, de har sammen. - Vi synes at det at sejle, er det fedeste. Vi var slet ikke i tvivl om, at båden skulle hedde Lykke. For det er den følelse, vi har, når vi stiger ombord, siger Sofie Hjorth Johansen. De to har ikke planer om at skulle sejle jorden rundt, men et par småture til Gjøl og Hou kan det godt blive til. Det vigtigste er de oplevelser, de har sammen i båden med deres venner. - Vi er hyggesejlere. Noget af det vi købte båden for, det var, at vi kunne sejle ud på Limfjorden  og ligge for anker, når solen står højt på himlen, og høre musik og bade, siger Julie Winther Madsen. - Og drikke rosé, indskyder Sofie Hjorth Johansen. Og noget tyder på, at de to piger har en god sæson i vente, for et øjeblik senere hilste deres nye nabo på med en lille velkomstgave. Ventelisten er lang Det er ikke kun 'Lykke', der er ny i Skudehavnen. Lystsejleri er gennem det seneste år blevet meget populært, og det er noget havnefogeden har bemærket. - Der er kommet flere båd-interesserede til siden, man ikke kan komme ud og rejse. Vi har fået meget større tilstrømning, og vi har også mange på venteliste, siger han. Derfor bliver Skudehavnen nu udvidet med cirka 30 nye bådpladser, og de er allerede besat. - Vi har stadig 70-75 stykker på venteliste, siger Esben Juul Knøss. Havnefogeden i Vestre baadelaug arbejder med at søsætte både de næste to måneder.

Referat:
Havnefogeden i Vestre baadelaug og Skudehavnen havde fredag travlt med at få bådene i vandet.